Държавен вестник, бр. 30, 2009 г., стр. 67

Б Р О Й  30
Д Ъ Р Ж А В Е Н   В Е С Т Н И К
С Т Р .  67
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
ДЪРЖАВНА АГЕНЦИЯ ПО ГОРИТЕ
ЗАПОВЕД № 491
от 9 април 2009 г.
На основание чл. 31, ал. 5 от Закона за лова и
опазване на дивеча нареждам:
I. Регистрацията на ловните сдружения да се из-
вършва по следния ред:
1. Националното ловно сдружение “Съюз на лов-
ците и риболовците в България” подава в Държавна
агенция по горите (ДАГ) заявление за регистрация
на ловните сдружения по чл. 30, ал.1 от Закона за
лова и опазване на дивеча (ЗЛОД).
2. Към заявлението по т. 1 се прилагат докумен-
тите по чл. 31, ал. 6 ЗЛОД за всяко сдружение поот-
делно, съответно:
а) съдебно решение за регистрацията по Закона
за юридическите лица с нестопанска цел;
б) удостоверение за актуално състояние на съ-
дебната регистрация;
в) данни за регистрация в регистър БУЛСТАТ;
г) отчет за приходите и разходите за последната
календарна година и копие от годишната данъчна
декларация;
д) декларация, че няма парични задължения към
държавата, установени с влязъл в сила акт на ком-
петентен държавен орган;
е) декларация, че не е в ликвидация, не е обявен
в несъстоятелност и не е в производство по несъсто-
ятелност;
ж) актуални списъци на сформираните ловни дру-
жини, съдържащи името на дружината, площта на
ловната територия, имената и ЕГН на ловците в тях;
з) копие от утвърденото щатно разписание на
служителите;
и) програма за стопанисване и развитие на диве-
човите запаси.
3. Към заявлението по т. 1 се прилага и копие на
заповедта за определяне района на дейност на съот-
ветното сдружение.
4. Със заповед на председателя на ДАГ се назна-
чава комисия, която да разглежда заявленията, като
задължително в състава на комисията се включват
правоспособен юрист и експерт от дирекция “Ловно
стопанство” на ДАГ.
5. Комисията по т. 4 е длъжна да разгледа заяв-
лението и да се произнесе с писмено становище по
него в 15-дневен срок от постъпването му.
6. При положително становище на комисията
сдружението се вписва в специален регистър в ДАГ.
7. Вписването в регистъра се извършва в 3-дне-
вен срок от произнасяне на органа по т. 6.
8. Удостоверението за регистрация се връчва
срещу подпис на упълномощен представител на ре-
гистрираното ловно сдружение. Удостоверението е
със срок на валидност 15 години, считано от датата
на вписване в регистъра.
9. При констатиране на пропуски в подаденото
заявление за регистрация или в приложените към
него документи председателят на комисията по т. 4
уведомява Националното ловно сдружение, че съ-
щите следва да бъдат отстранени в едномесечен срок
от получаване на уведомлението.
10. Комисията се произнася с отрицателно ста-
новище по заявлението за регистрация на ловно
сдружение, когато представените документи не от-
говарят на изискванията на чл. 31, ал. 6 ЗЛОД.
11. При отрицателно становище на комисията
председателят на ДАГ се произнася с мотивиран
отказ по заявлението за регистрация. Отказът може
да се обжалва по реда на Административнопроцесу-
алния кодекс. 
12. При неспазване на срока по т. 9 председателят
на ДАГ постановява отказ по заявлението за регист-
рация, който може да се обжалва по реда на АПК.
13. Ловно сдружение, вписано в регистъра на ДАГ,
се отписва в следните случаи:
а) по заявление на сдружението;
б) при прекратяване на юридическото лице;
в)при неизпълнение на чл.31, ал.7 ЗЛОД ежегод-
но в срок до 30 юни.
14. Отписването от регистъра се извършва със
заповед на председателя на ДАГ по предложение на
председателя на комисията по т. 4, който в 10-дне-
вен срок от отписването от регистъра изпраща ко-
пие от заповедта до Националното ловно сдружение
и до съответното сдружение.
15. При настъпване на промени във вписаните в
регистъра обстоятелства, в това число и при преоб-
разуване на юридическото лице, председателят на
Националното ловно сдружение уведомява предсе-
дателя на ДАГ в 14-дневен срок от възникване на
новото обстоятелство.
II. Държавната агенция по горите създава и под-
държа регистър на ловните сдружения.
1. Информация от регистъра се предоставя при
условията и по реда на Закона за достъп до общест-
вена информация.
2. Информация от регистъра се предоставя на
държавни органи и организации след изрично пис-
мено съгласие на председателя на ДАГ или оправо-
мощено от него длъжностно лице.
3. Регистърът на ловните сдружения съдържа
данни за:
а) наименование на сдружението;
б) дата на регистрация;
в) дата на вписване на промяна;
г) изброяване на представените при регистраци-
ята документи;
д) име на председателя на сдружението;
е) номер на удостоверението за регистрация;
ж) площ на сдружението;
з) максимален брой на ловците;
и) действителен брой на ловците в сдружението;
й) брой и наименование на ловните дружини,
членуващи в сдружението.
4. За всяко регистрирано сдружение длъжност-
ното лице по т. II-2 води досие, което съдържа:
а) заявление за регистрация ведно с подадените
към него документи;
б) удостоверение за регистрация;
в) писмени материали, в това число жалби, сиг-
нали, актове и/или доклади, съдържащи констата-
ции за извършени нарушения;
г) актуална информация за всички нови обстоятел-
ства, възникнали след първоначалната регистрация.
5. Регистърът се съставя, обновява и съхранява в
отдел “Стопанисване и ползване на дивеча”, дирек-
ция “Ловно стопанство” при ДАГ, от длъжностно
лице—служител на ДАГ, назначено със заповед на
председателя на агенцията.